**סוגי 'הון' בקרב מנהלות בתי ספר ומעורבות הורים: היבטים של כוח וסמכות בבניית שותפות עם הורים וועדי ההורים בתקופות של משבר ואי ודאות**

בעשורים האחרונים, מדיניות ניאו-ליברלית והשפעות השוק החופשי שינו באופן מהותי את יחסי הגומלין בין בתי הספר לסביבתם, לרבות בישראל (Corcoran & Cordes, 2017; Keddie, *et.al.*, 2018 ). תחת תנאים אלה, מוסדות חינוך פועלים במתח שבין לוגיקת שוק ניהולית לבין רגולציה והערכה חיצונית, אשר משנה את יחסי הכוח בין המדינה, בתי הספר, ההורים והתלמידים (Brown*, et.al.*, 2020). בתוך כך, עולה מעורבות גוברת של הורים, הנתפסים כשותפים למדיניות חינוכית ולא רק כצרכני שירות .(Addi-Raccah, 2020) במקביל, תהליכים אלו מגובים במחקרים רבים אשר מאשררים את התרומה של מעורבות ההורים בעבור מגוון רחב של היבטים, וביניהם- שיפור בתוצאות אקדמיות, התפתחות רגשית-חברתית וכן, תהליכי צמיחה חברתית-קהילתית Jeynes, 2018); Hornby & Lafaele, 2023 ;(Eden , Chisom & Adeniyi 2024.

ככלל, המחקר מדגיש את התפקיד המכריע של מנהלי בתי ספר בביסוס של מעורבות הורים, שנבנית על ידי עמדות, סוגי התקשורת וסגנונות מנהיגות של המנהלים Lazaridou & Gravani, 2015); .(Yulianti, *et.al*  2022 כך, גם בזירה הישראלית המנהלים נחשבים לאחראים המרכזיים על הקשר עם קהילת בית הספר.[[1]](#footnote-1)

טבעה של מערכת היחסים בין מנהלים לבין ההורים וועדי ההורים טומנת בחובה מתחים ואתגרים, אשר קשורים במשא ומתן תמידי לגבי שליטה וכוח (Horvat, *et.al*, 2010). בעוד שאי ודאות וסיכון הפכו אתגרים מרכזיים בעבור מנהלי בתי ספר, אלו מגדירים את תפקידם כיום כפוליטי ומעריכים ללא הרף איזונים ובלמים (Hameiri, Nir &Inbar ,2014; Hayes & Derrington, 2023). כפי שכותב MacDonald (2014), כלי החשיבה של בורדייה, בהגדרתו את המושגים 'שדה' ו'הון' (Bourdieu, 2011), מאפשרים להאיר את שדה המנהיגות החינוכית והפרקטיקות שלו באמצעות חשיפת יחסי הכוח הפוליטיים הטבועים בעבודתם של מנהלי בתי ספר. לאור תהליכי פמיניזציה של כוחות ההוראה בישראל, [[2]](#footnote-2) ובהתאמה גם של תפקיד הניהול,[[3]](#footnote-3) ומתוקף היותו של בית הספר ארגון 'נשי' במהותו (Skelton, 2023), המחקר יתמקד במקורות הכוח המשמשים מנהלות בתי ספר במסגרת בניית היחסים שלהן עם ההורים ועם ועדי ההורים, ויבחן אתהאופן שבו סוגי ה'הון' של המנהלות משפיעים על דפוסי יחסים אלו.

המחקר ייערך במתודה איכותנית, ואוכלוסיית המחקר תכלול מנהלות בתי ספר והורים.

זיהוי והבנת הדינמיקה המגדרית במערכת יחסים זו תתרום לקידום שותפויות אפקטיביות, בהתאם לצרכים הארגוניים של בתי הספר בתקופת בעת משבר ואי ודאות, למען קידום שותפויות מיטיבות ואפקטיביות.

**ביבליוגרפיה**

Addi-Raccah, A. (2020). Resources and influences: Parents in leadership positions in low-/mid-SES and high-SES schools in Israel. *Educational Administration Quarterly*, *56*(4), 600-640.‏

Bourdieu, P. (2011). The forms of capital.(1986). *Cultural theory: An anthology*, *1*(81-93), 949.‏

Corcoran, S. P., & Cordes, S. A. (2017). The economics of school choice. The Wiley handbook of school choice, 69-80.‏ Eden, C. A., Chisom, O. N., & Adeniyi, I. S. (2024).

Parent and community involvement in education: strengthening partnerships for social improvement. *International Journal of Applied Research in Social Sciences*, *6*(3), 372-382.

Hameiri, L., Nir, A., & Inbar, D. E. (2014). Confronting uncertainty and risk: The contribution of leadership to school outcomes. *Planning and Changing*, *45*(1/2), 48.‏

Hayes, S. D., & Derrington, M. L. (2023). School leadership in uncertain times: identifying dimensions of effective principal leadership. *School Leadership & Management*, *43*(4), 330-347.‏

Hornby, G., & Lafaele, R. (2023). Barriers to parental involvement in education: An explanatory model. In *Mapping the Field* (pp. 121-136). Routledge.‏

Horvat, E. M., Curci, J. D., & Partlow, M. C. (2010). Parents, principals, and power: A historical case study of “managing” parental involvement. *Journal of School Leadership*, *20*(6), 702-726.‏

Jeynes, W. H. (2018). A practical model for school leaders to encourage parental involvement and parental engagement. *School Leadership & Management*, *38*(2), 147-163.‏

Keddie, A., Gobby, B., & Wilkins, C. (2018). School autonomy reform in Queensland: governance, freedom and the entrepreneurial leader. *School Leadership & Management*, *38*(4), 378-394.‏

Lazaridou, A., & Gravani K, A. (2015). Involving parents in secondary schools: Principals’ perspectives in Greece. *International Journal of Educational Management*, *29*(1), 98-114.‏

MacDonald, K. (2024). Theorising the Educational Leadership Field-Harnessing Bourdieu. In *Socially Just Educational Leadership in Unjust Times: A Bourdieusian Study of Social Justice Educational Leadership Practices* (pp. 37-61). Cham: Springer International Publishing.‏

Skelton, C. (2023). Men teachers and the “feminised” primary school: A review of the literature. *Mapping the Field*, 4-22.‏

Yulianti, K., Denessen, E., Droop, M., & Veerman, G. J. (2022). School efforts to promote parental involvement: the contributions of school leaders and teachers. *Educational Studies*, *48*(1), 98-113.‏

1. דו"ח מבקר המדינה משנת 2021 קובע כי המנהל הוא המון על ניהול הקשרים בין בית הספר לבין הקהילה ועל יצירת חיבור הדוק עם ההורים למען הצלחת התלמידים (דרכי מינוי והכשרה של מנהלי בתי ספר חדשים. דו"ח ביקורת שנתי 71ג. מבקר המדינה. 2021). [↑](#footnote-ref-1)
2. על [פי דו"ח הלשכה המרכזית לסטטיסטיקה](https://fs.knesset.gov.il/globaldocs/MMM/f0674be3-21c5-ea11-8107-00155d0aee38/2_f0674be3-21c5-ea11-8107-00155d0aee38_11_15180.pdf) שהתפרסם ביולי 2020, במערכת החינוך הישראלית עובדות כ-82% נשים וכ-18% גברים. [↑](#footnote-ref-2)
3. על פי [דו"ח הלשכה המרכזית לסטטיסטיקה](https://www.cbs.gov.il/he/mediarelease/DocLib/2023/212/06_23_212b.pdf) שהתפרסם ביולי 2023, בשנים תש"ס (2019/20)- תשפ"ג (2022/23) ניכרת מגמת עלייה באחוז הנשים המנהלות בחינוך היסודי מ64.5% ל-66.7%, ובחינוך העל יסודי מ32.5% ל-51.6%; וכן, בעשור 2010-2022, כ-69% בממוצע מהמנהלים שהוכשרו היו נשים. [↑](#footnote-ref-3)